( 391 ) 
commun et en ramenant ses raisons, en escussant le gouvre- 
neur et luy aussi, en disant que de leditte sabelle il ne savoient 
riens et qu’elle avoit estet pourcacié et enpiétrée sans leur seut. 
Et se promirent au commun qu’il feroient tant par devers le 
* roy qu’elle seroit mise au nient. Et s’escusèrent si bien que le 
commun fu auques rapaisiés et dirent à une vois qu’il voloient 
que ledit sire Oudart de Renty les souvrenast et qu’il voloient 
que on envoiast par devers le roy, pour avoir la loy telle qu'il 
avoient du tamps Pière de le Marlierre, car il ne voloient plus 
estre gouvrenés par les gros bourovis qui avoient ainsi le ville 
apovrit, ains voloient qu’il fussent bouttés prisonniers et con- 
trains de amender et restituer chou que li ville estoit adamagié 
par leur culpe, et que jamais ne partiroient du marquiet se 
leur avoit le roy accordé chou qu’il demandoient. Apriés requi- 
rent audit gouvreneur qu’il peussent r’avoir les bannières de 
leurs mestiers, comme il avoient eult du tamps passet, pour 
euls raloyer, se besoing estoit. Dont leur dist le souvreneur 
qu’il les oroient très-volentiers et aussi tout chou qu'il voroient 
requerrir, mès qu'il fust raisonnable et à l’onneur du roy. 
Dont descendi ledit gouvreneur de le haulte halle et vint en 
l’artellerie de la ville, qui est sières (sur) le halle des laines, 
et fist mettre hors les bannières et les pignons des mestiers qui 
là estoient enfrumés ; et y avoit xliij bannières, lesquelles 
furent bailliés à mestiers qui s’en sièvent , chest à savoir : 
À blayers (marchands de blé). Estienne Boileau les appelle blae- 
uiers (1). 
A brasseurs, 
À mierchiers, 
A laniers, 
À drapiers, 
À foullons, 
À tisrans de dras, : 
(1) Règlement sur les arts et métiers de Paris. Paris , 1837 , in-4o, p. 20. 
